
PANEVĖŽIO JUOZO MILTINIO GIMNAZIJA
MOKYMO(SI) SUTARTIS
202   m.                  d. Nr.________
I. SUTARTIES ŠALYS
Panevėžio Juozo Miltinio gimnazija, kodas 190421338, Aukštaičių 1, 36211 Panevėžys, (toliau -GIMNAZIJA), atstovaujama direktorės Ramutės Stasevičienės, – viena šalis, prašymą mokytis pateikęs asmuo (toliau - MOKINYS) - kita šalis

	
(vardas, pavardė, gimimo data)
	
(adresas ir telefono Nr.) ir jo teisėti atstovai – TĖVAI (globėjai) – trečia šalis
	
(vardas, pavardė)
	
(adresas ir telefono Nr.)
SUDAROME ŠIĄ SUTARTĮ:

II. SUTARTIES OBJEKTAS

Ugdymas(-is) pagal pagrindinio ugdymo antros dalies programą, kodas 201001101; vidurinio ugdymo programą, kodas 301001101.
Mokymosi forma - grupinė, mokymo organizavimo būdas - kasdienis.
Pagrindinis išsilavinimas įgyjamas baigus pagrindinio ugdymo programą ir patikrinus mokymosi pasiekimus, išskyrus atvejus, kai asmuo Švietimo, mokslo ir sporto ministro nustatytais atvejais yra atleidžiamas nuo mokymosi pasiekimų patikrinimo.
Pagrindinio ugdymo programą (201001101) baigusiam ir mokymosi pasiekimus pasitikrinusiam MOKINIUI išduodamas Pagrindinio išsilavinimo pažymėjimas.
Vidurinis išsilavinimas įgyjamas baigus vidurinio ugdymo programą. 
Vidurinio ugdymo programą (301001101) baigusiam ir brandos egzaminus išlaikiusiam MOKINIUI išduodamas Brandos atestatas.

III. SUTARTIES ŠALIŲ ĮSIPAREIGOJIMAI

1. GIMNAZIJA įsipareigoja:
1.1. teikti kokybišką pagrindinio ugdymo antros dalies ir vidurinio ugdymo programų įgyvendinimą, vadovaujantis Pagrindinio ir vidurinio ugdymo programų aprašais, Pagrindinio ir vidurinio ugdymo bendrosiomis programomis, bendraisiais ugdymo planais, tvirtinamais LR Švietimo, mokslo ir sporto ministro ir kitais teisės aktais;
1.2. sudaryti galimybes MOKINIUI pasirinkti saviraiškos poreikius tenkinančias pasirenkamųjų dalykų programas, modulius, mokymosi lygius, neformaliojo ugdymo programas;
1.3. teikti socialinę, pedagoginę psichologinę ir pirmąją medicinos pagalbą;
1.4. sudaryti MOKINIUI sąlygas mokytis savitarpio pagarba grįstoje, psichologiškai, dvasiškai ir fiziškai saugioje aplinkoje;
1.5. suteikti MOKINIUI galimybę ne pamokų metu naudotis gimnazijos biblioteka, joje esančiais kompiuteriais, valgykla  ir kitomis priemonėmis, numatytomis gimnazijos ugdymo plane; 
1.6. ugdyti dorovines, tautiškumo, pilietiškumo, patriotiškumo, bendravimo kultūros, tradicijų puoselėjimo nuostatas;
1.7. aprūpinti reikiamais vadovėliais;
1.8. objektyviai vertinti mokinių pažangą ir pasiekimus;
1.9. kelti MOKINĮ į aukštesnę klasę, palikti kartoti kursą, pašalinti iš Gimnazijos Lietuvos Respublikos Vyriausybės ir Švietimo, mokslo ir sporto ministerijos nustatyta tvarka;
1.10. teikti informaciją mokiniams ir jų tėvams (globėjams, rūpintojams) apie mokinio ugdymosi sąlygas, elgesį, pažangą ir pasiekimus;
1.11. taikyti drausminimo priemones MOKINIUI, pažeidusiam sutarties sąlygas ir padariusiam žalą gimnazijai pagal Gimnazijos darbo tvarkos taisykles ir/ar Civilinio kodekso 6.276 straipsnį;
1.12. bendradarbiauti su tėvais sprendžiant įstaigos valdymo, veiklos, ugdymo proceso organizavimo, mokinių ugdymosi klausimus, inicijuoti tėvų (globėjų, rūpintojų) dalyvavimą įstaigos savivaldoje;
1.13. kartu kurti taisykles bendram buvimui ir veiklai;
1.14. vykdyti patyčių prevenciją gimnazijoje įtraukiant visą gimnazijos bendruomenę; reaguoti į vykstančias patyčias ir suteikti pagalbą skriaudžiamiems mokiniams ir jų skriaudėjams;
1.15. laikytis pedagogo etikos normų;
1.16. pasirūpinti MOKINIO nemokamu maitinimu pagal Vyriausybės ir Gimnazijos steigėjo nustatytą tvarką;
1.17. tvarkyti mokinių ir tėvų asmens duomenis apibrėžtais tikslais, nurodytais Gimnazijos asmens duomenų tvarkymo taisyklėse ir tvarkyti pagal ADTAĮ reikalavimus;
1.18. kiekvienoje klasėje įrengti vietą, kurioje MOKINYS pamokos metu galėtų saugiai palikti mobilųjį telefoną;
1.19. MOKINIUI nutraukus sutartį ir atsiskaičius su gimnazija, nedelsiant išregistruoti MOKINĮ iš Duomenų bazės ir išduoti reikalingus dokumentus.

2. MOKINYS (gimnazistas) įsipareigoja:
2.1. pagal savo gebėjimus stropiai mokytis ir įgyti išsilavinimą; sąžiningai ir laiku atlikti skirtas užduotis;
2.2. lankyti pamokas ir/ar pasirenkamuosius dalykus, modulius, konsultacijas, skirtas gimnazistams, turintiems mokymosi sunkumų ar gebėjimams stiprinti, jei jas lankyti rekomenduoja dėstantis mokytojas, klasės vadovas, gimnazijos administracija ar pageidauja mokinio tėvai;
2.3. laikytis gimnazijos nuostatų, darbo tvarkos taisyklių, gimnazijos lankomumo tvarkos aprašo reikalavimų: punktualiai (nevėluoti) ir reguliariai lankyti gimnaziją, susirgus tą pačią dieną informuoti klasės vadovą, laiku atnešti praleistas pamokas pateisinančius dokumentus;
2.4. gerbti valstybinę kalbą (nevartoti necenzūrinių žodžių) ir kultūrą, kitas kalbas ir kultūras;
2.5. nekurstyti ir nedalyvauti patyčiose (erzinimas, stumdymas, mušimas, asmeninių daiktų gadinimas, apkalbų ir nuotraukų platinimas elektroninėje erdvėje ir kt.). Apie patirtas ar pastebėtas patyčias informuoti tiesiogiai ar elektroniniu laišku klasės vadovą, dalyko mokytoją, administraciją, pagalbos mokiniui specialistus. Skatinti draugiškus ir pagarbius santykius;
2.6. laiku ir sąžiningai atlikti pilietinę socialinę veiklą (talkinti gimnazijai tvarkant jos aplinką, organizuojant renginius ir atliekant kitą gimnazijos ugdymo plane numatytą pilietinę socialinę veiklą). Aktyviai dalyvauti savanoryste grįstoje gimnazijos organizuojamoje veikloje;
2.7. kasdien dėvėti tvarkingą aprangą (vadovaujantis gimnazijos patvirtintu aprašu);
2.8. pasirinkti menų pasirenkamąjį dalyką (šokis, teatras) pagrindiniame ugdyme;
2.9. baigiant pagrindinio ugdymo antros dalies programą, tariantis su tėvais, padedant Gimnazijos specialistams tikslingai pasirinkti mokymosi kryptį ir susidaryti individualų ugdymo planą, kuris padėtų pagal išgales siekti aukštesnių ugdymosi pasiekimų, ugdytis asmeninę atsakomybę dėl sąmoningo mokymosi, gebėjimo įgyvendinti išsikeltus tikslus;
2.10 informuoti tėvus (globėjus) apie savo mokymosi pažangą, pasiekimus ir elgesį; 
2.11. pagarbiai elgtis su visais gimnazijos bendruomenės nariais ir kitais žmonėmis. Gimnazijoje ir už jos ribų laikytis bendrabūvio normų: gerbti save ir kitus, netoleruoti netinkamo elgesio, gerbti žmogaus darbą;
2.12. nesivesti į gimnaziją pašalinių asmenų, nežaisti azartinių žaidimų, nesinešti ir nevartoti kvaišalų, nerūkyti gimnazijoje, jos teritorijoje ir prieigose (įskaitant ir elektronines cigaretes); nefotografuoti ir nefilmuoti gimnazijos bendruomenės narių be jų sutikimo; virtualioje erdvėje neskleisti kitų asmenų privatumą pažeidžiančios informacijos; 
2.13. pamokų metu nesinaudoti mobiliojo ryšio telefonu (jeigu jis nenaudojamas ugdymo tikslais); neprieštarauti reikalavimui telefoną prieš pamoką padėti nurodytoje vietoje;
2.14. pertraukų ir laisvu tarpo tarp pamokų metu savavališkai pasišalinus iš gimnazijos, nereikšti pretenzijų dėl saugumo ir atsakomybės;
2.15. iki kiekvienų metų rugsėjo 15 d. pasitikrinti sveikatą;
2.16. iškilus gimnazijos nelankymo, mokymosi ar elgesio problemoms bendradarbiauti su gimnazijos pagalbos mokiniui specialistais ir vykdyti jų rekomendacijas;
2.17. kasdien domėtis elektroniniame dienyne pateikiama informacija (skaityti pranešimus, pagyrimus ir pastabas, domėtis mokymosi pasiekimais ir kt.);
2.18. laiku įsigyti ir turėti ugdymui(si) būtinas priemones: pratybų sąsiuvinius, rašymo, piešimo, braižymo priemones, skaičiuotuvus, užsienio kalbų vadovėlius, sportinę aprangą ir kitas mokytojo nurodytas priemones. Priemonės turi būti tvarkingos;
2.19. kasdien turėti Mokinio pažymėjimą;
2.20. teikti asmens ir kitus duomenis, reikalingus priėmimui ir ugdymo proceso organizavimui;
2.21. ginti savo teises įstatymų nustatyta tvarka.

3. MOKINIO TĖVAI (globėjai, rūpintojai) įsipareigoja:
3.1. padėti vaikui bei Gimnazijai laikytis šios sutarties;
3.2. aktyviai dalyvauti gimnazijos veikloje: klasės ir gimnazijos savivaldose, renginiuose; talkinti organizuojant renginius, labdaros ir paramos akcijas; dalyvauti gimnazijos veiklos tobulinimo procese: teikti pasiūlymus, pildyti anketas ir pan.; 
3.3. baigiant pagrindinio ugdymo antros dalies programą padėti vaikui tikslingai pasirinkti mokymosi kryptį ir susidaryti individualų ugdymo planą, kuris padėtų pagal išgales siekti aukštesnių ugdymosi pasiekimų, ugdyti asmeninę atsakomybę dėl sąmoningo mokymosi, gebėjimo įgyvendinti išsikeltus tikslus;
3.4. užtikrinti vaiko punktualų, reguliarų gimnazijos lankymą, į gimnaziją vaiką išleisti tvarkingai apsirengusį (vadovautis gimnazijos patvirtintu aprašu);
3.5. užtikrinti, kad vaikas laikytųsi asmens higienos reikalavimų, ir neprieštarauti, kad gimnazijos visuomenės sveikatos priežiūros specialistas, esant būtinybei, atliktų higienos patikrinimą;
3.6. rūpintis, kad vaikas laiku (iki kiekvienų metų rugsėjo 15 d.) pasitikrintų sveikatą;
3.7. vaikui susirgus ar dėl kitų svarbių pateisinamų priežasčių negalinčiam dalyvauti ugdymo procese,
tą pačią dieną informuoti klasės vadovą;
3.8. ugdyti vaiko vertybines nuostatas ir bendradarbiauti su pedagogais, gimnazijos vadovais, pagalbos mokiniui specialistais koreguojant ir kontroliuojant vaiko ugdymąsi ir elgesį; lankyti tėvų susirinkimus, dalyvauti atvirų durų dienose; informuoti klasės vadovą, pagalbos mokiniui specialistus ar kitus darbuotojus apie jo ar kito vaiko pastebėtas ar įvykusias patyčias;
3.9. iškilus gimnazijos nelankymo, mokymosi ar elgesio problemoms bendradarbiauti su gimnazijos pagalbos mokiniui specialistais ir vykdyti jų rekomendacijas;
3.10. nedelsiant informuoti gimnazijos pedagogus (klasės vadovą, socialinį pedagogą ar administracijos atstovus), jeigu šeimoje susiklostė vaiko ugdymui(si) nepalankios aplinkybės;
3.11. ne rečiau kaip vieną kartą per savaitę domėtis elektroniniame dienyne pateikiama informacija apie vaiko mokymosi pažangą, pasiekimus ir elgesį;
3.12. užtikrinti, kad vaikas turėtų ugdymui(si) būtinas tvarkingas mokytojo nurodytas priemones: pratybų sąsiuvinius, rašymo, piešimo, braižymo priemones, skaičiuotuvus, užsienio kalbų vadovėlius, sportinę aprangą ir kitas;
3.13. kontroliuoti ir padėti Gimnazijai užtikrinti, kad vaikas nežaistų azartinių žaidimų, nesineštų ir nevartotų kvaišalų, nerūkytų gimnazijoje, jos teritorijoje ir prieigose (įskaitant ir elektronines cigaretes); virtualioje erdvėje neskleistų kitų asmenų privatumą pažeidžiančios informacijos; nefotografuotų ir neįrašinėtų kitų gimnazijos bendruomenės narių be jų sutikimo; nesineštų į Gimnaziją ugdymo procesui nereikalingų daiktų;
3.14. atlyginti vaiko padarytą žalą gimnazijai (Civilinio kodekso 6.276 str.);
3.15. nereikšti Gimnazijai pretenzijų dėl saugumo ir atsakomybės, vaikui savavališkai pasišalinus iš Gimnazijos teritorijos;
3.16. pasikeitus gyvenamajai vietai ar telefonui, nedelsiant informuoti apie tai klasės vadovą;

IV. SUTARTIES ĮSIGALIOJIMAS, GALIOJIMAS, KEITIMAS IR NUTRAUKIMAS
4. Sutartis sudaryta             metams.
5. Sutartis įsigalioja nuo jos pasirašymo dienos ir galioja iki MOKINYS baigs pagrindinio/vidurinio

(tinkamą pabraukti) ugdymo programą arba viena iš šalių anksčiau nutrauks sutartį.
6. Atskirų šalių susitarimu sutartis gali būti pakoreguota.
7. Sutartis gali būti nutraukta vienai iš šalių vienašališkai pareiškus apie jos nutraukimą arba pažeidus sutarties sąlygas.
8. MOKINYS iki jam sueis 16 metų negali vienašališkai nutraukti sutarties, kol jis nebaigs privalomojo švietimo programos.
9. MOKINYS, vyresnis nei 16 metų, turi teisę vienašališkai nutraukti sutartį, pateikęs Gimnazijai prašymą, suderintą su tėvais (globėjais, rūpintojais), kuriame nurodytos sutarties nutraukimo priežastys.

V. GINČŲ SPRENDIMAS
10. Ginčytini ugdymo proceso organizavimo, mokyklos veiklos, sutarties pažeidimo klausimai sprendžiami Gimnazijos taryboje, atskirais atvejais – dalyvaujant Savivaldybės švietimo padalinio atstovui arba apskundžiami Lietuvos Respublikos administracinių bylų teisenos įstatymo nustatyta tvarka.

11.  Sutartis sudaryta dviem egzemplioriais, turinčiais vienodą juridinę galią (vienas lieka 
Gimnazijai, kitas - mokiniui ir tėvams/globėjams).

Sutarties šalių parašai:

Gimnazija
A.V.

Direktorė  __________________________________________________Ramutė Stasevičienė
                                      (parašas)

Mokinys	
(parašas)	(vardas, pavardė)

[bookmark: _Hlk171414690]Tėvai (globėjai, rūpintojai)
________________________________________________________________________________________________
                                       (parašas)                                (vardas, pavardė)


SUTARTIS PAKEISTA/PRATĘSTA
________________________________________________________________________________________________

________________________________________________________________________________________________

Gimnazija
A.V. 

Direktorė  __________________________________________________Ramutė Stasevičienė
                                      (parašas)

Mokinys	
(parašas)	(vardas, pavardė)

Tėvai (globėjai, rūpintojai)
________________________________________________________________________________________________
                                       (parašas)                                (vardas, pavardė)



Sutartis nutraukta
________________________________________________________________________________________________

